Oznámenie Komisie Rade a Európskemu parlamentu - Nástroj predvstupovej pomoci (IPA) - Viacročný orientačný finančný rámec na obdobie rokov 2009 – 2011 /* KOM/2007/0689 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 6.11.2007 KOM(2007) 689 v konečnom znení OZNÁMENIE KOMISIE RADE A EURÓPSKEMU PARLAMENTU NÁSTROJ PREDVSTUPOVEJ POMOCI (IPA) VIACROČNÝ ORIENTAČNÝ FINANČNÝ RÁMEC NA OBDOBIE ROKOV 2009 – 2011 OZNÁMENIE KOMISIE RADE A EURÓPSKEMU PARLAMENTU NÁSTROJ PREDVSTUPOVEJ POMOCI (IPA)VIACROČNÝ ORIENTAČNÝ FINANČNÝ RÁMEC NA OBDOBIE ROKOV2009 – 2011 Úvod Cieľom viacročného orientačného finančného rámca (ďalej len „MIFF“) pre nástroj predvstupovej pomoci (ďalej len „IPA“) je poskytnúť informácie o orientačnom rozdelení celkového objemu finančných prostriedkov nástroja IPA, ako ho navrhuje Komisia v súlade s článkom 5 nariadenia (ES) č. 1085/2006 o IPA. Je v podstate spojivom medzi politickým rámcom súboru opatrení spojených s rozširovaním EÚ a rozpočtovým procesom. Pre každú krajinu čerpajúcu predvstupovú pomoc a pre programy určené viacerým príjemcom sa v dokumente o viacročnom orientačnom plánovaní, prostredníctvom ktorého sa plní predvstupová pomoc, prihliada na orientačné rozdelenie peňazí navrhované v MIFF. Rámec MIFF je postavený na pohyblivom trojročnom programovom cykle. Za normálnych okolností sa MIFF na roky N, N+1 a N+2 predkladá v poslednom kvartáli roka N–2 ako súčasť súboru opatrení spojených s rozširovaním a predstavuje návrh, ako preniesť politické priority vytýčené v tomto súbore opatrení do finančnej perspektívy, berúc pritom do úvahy celkový finančný rámec. Prvý MIFF, ktorý sa vzťahoval na obdobie rokov 2008 – 2010 (a zahŕňal aj sumy na rok 2007), bol prijatý 8. novembra 2006. Tento druhý MIFF sa vzťahuje na obdobie rokov 2009 – 2011. Navrhuje sa v ňom rozdelenie objemu predvstupovej pomoci v tomto období podľa jednotlivých krajín a podľa jednotlivých zložiek a sú v ňom uvedené aj objemy prostriedkov na regionálne a horizontálne programy a podporné výdavky. Všeobecné politické priority predvstupového procesu sú vytýčené v prístupových a európskych partnerstvách, vo výročných správach o dosiahnutom pokroku a v dokumente o stratégii rozširovania, tvoriacich súčasť súboru opatrení spojených s rozšírením, ktoré sa každoročne predkladajú Rade a Európskemu parlamentu. Strategické finančné plánovanie 1. Rozdelenie finančných prostriedkov medzi krajiny Pri rozdelení finančných prostriedkov na rok 2007 sa vychádzalo zo záväzku Komisie zabezpečiť, aby žiadna krajina čerpajúca finančné prostriedky nedostala v roku 2007 menej prostriedkov ako v roku 2006 a aby Bosna a Hercegovina a Albánsko nedostali menej prostriedkov, ako bol priemerný ročný objem prostriedkov, ktoré každá z týchto krajín dostala v rokoch 2004 až 2006. Záväzok pre Bosnu a Hercegovinu a Albánsko súvisí s tým, že najväčšia časť finančných prostriedkov pre tieto krajiny bola poskytnutá v roku 2004. Sumy na rok 2008 a ďalšie roky boli vypočítané na základe výšky finančných prostriedkov pridelených na obyvateľa, čo sa v minulosti používalo ako prostriedok merania potrieb a vplyvu. V súlade s týmto by mal západný Balkán počas trvania súčasného finančného rámca zlepšiť svoju pozíciu a dostať sa nad priemernú hodnotu prostriedkov získaných v období rokov 2004 až 2006 na jedného obyvateľa (23 EUR v cenách z roka 2004) v rámci programu CARDS. Podľa MIFF na obdobie rokov 2008 – 2010 by sa uvedené malo dosiahnuť pre každú krajinu západného Balkánu najneskôr v roku 2010. Pokiaľ ide o rok 2011, sumy pridelené západnému Balkánu zostávajú pre každú krajinu na tejto úrovni. Pre Chorvátsko a Bývalú juhoslovanskú republiku Macedónsko sa ako pre kandidátske krajiny predpokladá do roku 2008 prekročenie sumy 30 EUR na obyvateľa (ceny z roka 2004). Pre Chorvátsko zostáva táto úroveň zachovaná aj v období rokov 2009 – 2011. Pre Bývalú juhoslovanskú republiku Macedónsko sa objem prostriedkov prepočítaný na obyvateľa naďalej zvyšuje a odráža minimálnu úroveň finančných prostriedkov potrebnú na primerané vybudovanie administratívnych kapacít bez ohľadu na veľkosť krajiny. V prípade Turecka, berúc do úvahy veľkosť krajiny a jej schopnosť využiť prostriedky, nastáva v období rokov 2007 – 2011 postupný nárast pomoci prepočítanej na obyvateľa. Pri prideľovaní prostriedkov sa prihliadalo na potreby jednotlivých krajín a ich schopnosť využiť prostriedky pomoci. 2. Rozdelenie finančných prostriedkov medzi zložky Pri rozdeľovaní finančných prostriedkov medzi jednotlivé zložky sa primerane prihliadalo na pripravenosť decentralizovaných riadiacich systémov potrebných na implementáciu tretej, štvrtej a piatej zložky v súčasných kandidátskych krajinách, ako aj na to, že je potrebné, aby druhá zložka pomoci, keďže sa týka cezhraničnej spolupráce s členskými štátmi, korešpondovala s financovaním z Európskeho fondu pre regionálny rozvoj zaradeným pod položku 1b. Vysvetlenie položiek v tabuľke Nasledujúca tabuľka obsahuje vyššie uvedené položky pri súčasných cenách a v eurách . Sú v nej uvedené sumy pridelené jednotlivým krajinám podľa jednotlivých zložiek, ako aj prostriedky vyčlenené na regionálne a viacnárodné programy a na podporné výdavky. V súlade so zaužívanou praxou sú finančné prostriedky určené pre Kosovo[1] uvedené zvlášť a bude sa nimi zaoberať samostatný dokument o viacročnom orientačnom plánovaní. Sumy na roky 2007 a 2008 sú uvedené pre porovnanie. Podporné výdavky Toto sú prostriedky, ktorými sa kryjú administratívne náklady priamo spojené s implementáciou IPA. V rokoch 2007 a 2008 to zahŕňalo aj administratívne náklady na postupné ukončovanie predchádzajúceho predvstupového financovania, a to aj pokiaľ ide o Bulharsko a Rumunsko. Pridelenie financií na regionálne a horizontálne programy V nariadení o IPA sa ustanovuje prehĺbenie spolupráce medzi darcami vrátane medzinárodných finančných inštitúcií s cieľom maximalizovať účinok finančnej podpory. Existujúca facilita pre energetickú efektívnosť bude rozšírená na západný Balkán. Naďalej sa bude pokračovať v podpore súkromných investícií (mikropodniky a MSP) prostredníctvom spolupráce s Európskym fondom pre juhovýchodnú Európu a v spolupráci s EIB a medzinárodnými finančnými inštitúciami bude vyvinutá nová infraštruktúrna facilita podporujúca investície do dopravy, energetiky, životného prostredia a sociálneho sektora. Ďalšia facilita na financovanie občianskej spoločnosti bude financovaná prostredníctvom regionálnych a národných programov. V roku 2008 bude pokračovať financovanie dočasných civilných správ, konkrétne misie Organizácie Spojených národov v Kosove (UNMIK) a Úradu vysokého predstaviteľa (OHR) v Bosne a Hercegovine. Viacročný orientačný finančný rámec: Rozdelenie finančných prostriedkov nástroja predvstupovej pomoci na obdobie rokov 2009 – 2011 pre jednotlivé krajiny podľa jednotlivých zložiek Krajina | Zložka | 2007 | 2008 | 2009 | 2010 | 2011 | CHORVÁTSKO | pomoc na transformáciu a budovanie inštitúcií | 49 611 775 | 45 374 274 | 45 601 430 | 39 483 458 | 39 959 128 | cezhraničná spolupráca | 9 688 225 | 14 725 726 | 15 898 570 | 16 216 542 | 16 540 872 | regionálny rozvoj | 45 050 000 | 47 600 000 | 49 700 000 | 56 800 000 | 58 200 000 | rozvoj ľudských zdrojov | 11 377 000 | 12 700 000 | 14 200 000 | 15 700 000 | 16 000 000 | rozvoj vidieka | 25 500 000 | 25 600 000 | 25 800 000 | 26 000 000 | 26 500 000 | spolu | 141 227 000 | 146 000 000 | 151 200 000 | 154 200 000 | 157 200 000 | BÝVALÁ JUHOSLOVANSKÁ REPUBLIKA MACEDÓNSKO | pomoc na transformáciu a budovanie inštitúcií | 41 641 613 | 39 922 001 | 38 128 499 | 36 317 068 | 34 503 410 | cezhraničná spolupráca | 4 158 387 | 5 277 999 | 5 571 501 | 5 682 932 | 5 796 590 | regionálny rozvoj | 7 400 000 | 12 300 000 | 20 800 000 | 29 400 000 | 35 000 000 | rozvoj ľudských zdrojov | 3 200 000 | 6 000 000 | 7 100 000 | 8 400 000 | 9 400 000 | rozvoj vidieka | 2 100 000 | 6 700 000 | 10 200 000 | 12 500 000 | 14 000 000 | spolu | 58 500 000 | 70 200 000 | 81 800 000 | 92 300 000 | 98 700 000 | TURECKO | pomoc na transformáciu a budovanie inštitúcií | 256 702 720 | 250 165 819 | 233 200 653 | 211 312 664 | 230 620 919 | cezhraničná spolupráca | 2 097 280 | 8 834 181 | 9 399 347 | 9 587 336 | 9 779 081 | regionálny rozvoj | 167 500 000 | 173 800 000 | 182 700 000 | 238 100 000 | 291 400 000 | rozvoj ľudských zdrojov | 50 200 000 | 52 900 000 | 55 600 000 | 63 400 000 | 77 600 000 | rozvoj vidieka | 20 700 000 | 53 000 000 | 85 500 000 | 131 300 000 | 172 500 000 | spolu | 497 200 000 | 538 700 000 | 566 400 000 | 653 700 000 | 781 900 000 | ALBÁNSKO | pomoc na transformáciu a budovanie inštitúcií | 54 318 790 | 61 111 756 | 70 917 079 | 82 711 421 | 84 301 650 | cezhraničná spolupráca | 6 681 210 | 9 588 244 | 10 282 921 | 10 488 579 | 10 698 350 | spolu | 61 000 000 | 70 700 000 | 81 200 000 | 93 200 000 | 95 000 000 | BOSNA A HERCEGOVINA | pomoc na transformáciu a budovanie inštitúcií | 58 136 394 | 69 854 783 | 83 892 254 | 100 688 099 | 102 681 861 | cezhraničná spolupráca | 3 963 606 | 4 945 217 | 5 207 746 | 5 311 901 | 5 418 139 | spolu | 62 100 000 | 74 800 000 | 89 100 000 | 106 000 000 | 108 100 000 | ČIERNA HORA | pomoc na transformáciu a budovanie inštitúcií | 27 490 504 | 28 112 552 | 28 632 179 | 29 238 823 | 29 843 599 | cezhraničná spolupráca | 3 909 496 | 4 487 448 | 4 667 821 | 4 761 177 | 4 856 401 | spolu | 31 400 000 | 32 600 000 | 33 300 000 | 34 000 000 | 34 700 000 | SRBSKO | pomoc na transformáciu a budovanie inštitúcií | 181 496 352 | 179 441 314 | 182 551 643 | 186 206 679 | 189 956 810 | cezhraničná spolupráca | 8 203 648 | 11 458 686 | 12 248 357 | 12 493 321 | 12 743 190 | spolu | 189 700 000 | 190 900 000 | 194 800 000 | 198 700 000 | 202 700 000 | KOSOVO[2],[3] | pomoc na transformáciu a budovanie inštitúcií | 68 300 000 | 121 993 920 | 63 339 798 | 64 484 594 | 65 828 286 | cezhraničná spolupráca | 0 | 2 706 080 | 2 760 202 | 2 815 406 | 2 871 714 | spolu | 68 300 000 | 124 700 000 | 66 100 000 | 67 300 000 | 68 700 000 | Národné programy spolu | 1 109 427 000 | 1 248 600 000 | 1 263 900 000 | 1 399 400 000 | 1 547 000 000 | Národné programy spolu | 1 109 427 000 | 1 248 600 000 | 1 263 900 000 | 1 399 400 000 | 1 547 000 000 | Regionálne a horizontálne programy | 108 980 000 | 140 700 000 | 160 000 000 | 157 700 000 | 160 800 000 | ADMINISTRATÍVNE NÁKLADY | 44 793 000 | 54 000 000 | 56 500 000 | 64 600 000 | 75 000 000 | CELKOVÝ SÚČET | 1 263 200 000 | 1 433 300 000 | 1 480 400 000 | 1 621 700 000 | 1 782 800 000 | Sumy sú uvedené v eurách, pri súčasných cenách. [1] V zmysle rezolúcie Bezpečnostnej rady OSN 1244. [2] V zmysle rezolúcie Bezpečnostnej rady OSN č. 1244. [3] Komisia vo svojom pozmeňujúcom návrhu č. 1 k predbežnému návrhu rozpočtu na rok 2008, navrhla v rámci širšej mobilizácie nových zdrojov na podporu stability a rozvoja Kosova zvýšiť finančnú podporu pre Kosovo v roku 2008 prostredníctvom nástroja IPA o 60 miliónov EUR. Táto suma je zahrnutá do finančných prostriedkov pre Kosovo na rok 2008 v tejto tabuľke.